שיחה:יעקב פרידמן (אדמו"ר)

message: נרו יאיר, המקורות לשתי הטענות ששאלה עליהם (עזיבת חלק מהחסידים והתייעצות של הציץ אליעזר והרב מרגליות עמו) מבוססות על דברים בעל פה של הרב ד"ר מאיר צבי גרוזמן, ממוצאי השבת האחרונה. על פי הידוע לי ספר חדש ומפורט יותר אודותיו עתיד לצאת בזמן הלא רחוק, אך בינתיים אלו דברים בעל פה שנשאו בציבור. אם יש צורך, אוכל כנראה להשיג את הדברים גם בכתב מהרב גרוזמן, דרך המייל. נת- ה- - שיחה 12:51, 2 בנובמבר 2015 (IST)
replies: text: תשומת לב לכך שישנם שני הרב מאיר צבי גרוזמן ברשת, הכווונה היא לרב הלא-חב"די ובעל תואר ד"ר, שלימד שנים רבות באוניברסיטת בר אילן.  נת- ה- - שיחה 12:55, 2 בנובמבר 2015 (IST)
replies: text: :שלום נת. בשני המקרים שאלתי גם כדי להתרשם עד כמה הדברים היו משמעותיים. לגבי עזיבת החסידים - זה היה נפוץ מאוד בחסידויות קטנות באותן שנים, לפני שהתבססו החצרות. אם מדובר ב-10% - זה זניח. אם ב-60% - זה משהו אחר. בדומה לזה גם לגבי זה שהתייעצו איתו. הציץ אליעזר היה אז צעיר, הרב מרגליות מבוגר יותר. בשני המקרים השאלה היא מה זה התייעצו. לא הרי מי שבא פעם לבקר וגם שאל משהו, כהרי מי שבא עם רשימת שאלות כל שבוע. אגב, ייתכן גם שאהלי יעקב התייעץ עם הרב מרגליות. גם זה קורה. לאור זה, אם הדברים לא הודפסו בספר וגם לא ברור שהיו מאוד משמעותיים, הייתי משמיט. נרו יאיר • שיחה • כ' בחשוון ה'תשע"ו • 13:19, 2 בנובמבר 2015 (IST)
replies: text: ::לגבי עזיבת חסידים, אין מדובר בעזיבה עקב עלייתו של אדמו"ר-ינוקא או דמות לא מוכרת (חי בסמוך לחותנו במשך יותר מ־50 שנה), אלא עקב השקפותיו הרעיוניות והציוניות, שהובעו ברבים קודם לכן והיו ידועות. יתכן אומנם שחלק מהחסידים עזבו מאחר והסתפחו בזכות היותו של האדמו"ר הקודם זקן האדמו"רים דאז ודמות מלאת הוד, ועזבו לאחר פטירתו. לגבי הרב מרגליות והציץ אליעזר בצעירותו, הרקע הוא היותו של האהלי יעקב בעל בקיאות רבה, באופן שיכול להחשב כיום כ'פרוייקט השו"ת' אנושי, קודם שניתן היה להשתמש בחיפוש אוטומטי. הרב מרגליות הוזכר בהקשר לספרי הזוהר (וניצוצי זוהר) שפרסם, כאשר ההתייעצות הייתה בהקשר לחיפוש מקורות מהזוהר, ונראה שגם ביקוריו של הציץ אליעזר בכיוון זה - חיפוש מקורות לנושאים תורניים שונים, אך הדבר דורש בירור נוסף שאשתדל לעשות. לגבי ההדדיות, דרכו של עולם היא שרב פוסק / כותב ספרים / כותב מאמרים נדרש לסיוע של אחרים, ולא הפוך, רב שעוסק בלימוד לבד, אינו שואל רבות בעצתם של אחרים. מאחר והאהלי יעקב לא עסק בפסיקת הלכה / חיבור ספרים בארץ, אין להתפלא שלא בהכרח התייעץ עם אחרים, בעוד אחרים התייעצו איתו, ואין בכך בכדי להעיד על גדולה (ואולי אף להפך, אבל זה סובייקטיבי). בכל אופן אשתדל לברר לעומק את הנקודות שהועלו. נת- ה- - שיחה 00:19, 3 בנובמבר 2015 (IST)
replies: text: :::לגבי העזיבה, השאלה המכרעת היא כמה. ההיוועצות בו כבקיא, בעיקר מצד הרב מרגליות, שהיה מבוגר ונודע גם הוא כבקיא, יותר מעניינת. קודם לכן לא הבנתי אפילו במה נועצו, חשבתי בסגנון הרגיל של חסידים ורבי. תודה על ההשתדלות. נרו יאיר • שיחה • כ"א בחשוון ה'תשע"ו • 00:27, 3 בנובמבר 2015 (IST)
replies: text: ::::נרו יאיר, מצאתי באקראי מקור מספר הזכרון לרב מרגליות, מאמר שכתב נכדו של הרב פרידמן, בו מתואר הרב מרגליות לא רק כמתייעץ בנושא ספריו (מתוארות התייעצויות ארוכות מאוד בנושא הספר 'ניצוני זוהר'), אלא גם משתתף פעיל בטישים שערך הרב פרידמן. מסתבר מאוד שלא היה חסיד פשוט שחוטף שיירים (ספק אם נוהג זה כלל היה בחסידות זו) או רושם קוויטלים, אבל קשר היה בודאי. המקור הוא ספר מרגליות (ספר הזכרון לרב מרגליות) עמ' קנ"ג ואילך, נמצא באוצר החוכמה. נת- ה- - שיחה 12:31, 10 בנובמבר 2015 (IST)
replies: text: :::::יפה (ודאי התכוונת לניצוצי זוהר). אם אתה חושב שזה חשוב דיו אני מציע שתוסיף לערך עם מקור מסודר. נרו יאיר • שיחה • כ"ח בחשוון ה'תשע"ו • 13:34, 10 בנובמבר 2015 (IST)
thread_title: מקורות לערך